બાળપણ ગયું. યુવાનીમાં કૉલેજકાળ શરૂ થયો, પરંતુ પરિવારની આર્થિક સ્થિતિ સારી ન હોવાથી અને અભ્યાસમાં રસ ન પડતાં પરિવારને મદદરૂપ થવા નાનો વ્યવસાય શરૂ કર્યો. પરિવારની તમામ જવાબદારીનો બોજ તો મારા પર હતો. મમ્મી-પપ્પાની નિવૃત્તિ, મમ્મીનું ઓપરેશન. એક પછી એક આવેલી મુસીબતથી આર્થિક સંકડામણ એટલી તો વધી ગઈ કે, હું તનાવ (ડિપ્રેશન)માં સરી પડ્યો, પરંતુ આ પરિસ્થિતિમાં પણ મારી માઉન્ટ એવરેસ્ટ સર કરવાની ઇચ્છા અડીખમ રહી હતી. એક દિવસ મેં પરિવારમાં આ વાત મૂકી. તે વખતે મિત્રો પાસેથી માહિતી મળી કે, આ માટે લગભગ બે-ત્રણ લાખ રૂપિયા જેટલો ખર્ચ થાય. મમ્મી-પપ્પાએ મારા સ્વપ્નને પૂર્ણ કરવા માટે પોતાની જીવનભરની બચત ખર્ચી નાખવાની તૈયારી બતાવી. હું ખરેખર ખૂબ જ ખુશ હતો. મારું સ્વપ્ન પૂરું થવા જઈ રહ્યું હતું. મેં મને ટ્રેકિંગની પ્રેરણા આપનાર